Fianaise starógach

Fianaise is ea fianaise starógach atá bunaithe ar eispéiris daoine aonair agus ar an méid atá feicthe acu féin, seachas ar shonraí a bhaileofaí go córasach. Is ionann 'staróg' agus 'scéilín, píosa cainte gan aird'.Ó Dónaill agus Ua Maoileoin, 1991, An Foclóir Beag https://www.teanglann.ie/en/fb/star%c3%b3g

Úsáid
Féadann an té atá ag déanamh taighde de réir an mhodha eolaígh úsáid a bhaint as fianaise starógach, más féidir a chruthú go bhfuil sí fíor agus má tá sí eimpíreach, m.sh. sa leigheas. Ní fianaise eolaíoch í an fhianaise starógach i gcónaí, áfach, cuir i gcás béaloideas nó staróga bréige. Nuair nach gcuirtear ach cúpla staróg (scéal) san áireamh, níor cheart brath orthu ar fhaitíos gur roghnaíodh iad thar chuntais eile mar gheall ar iad a bheith as an ngnáth.

Dlí
In imeachtaí dlí, is minic a ghlactar le fianaise starógach sna cúirteanna. Go deimhin, i go leor cásanna, is í an t-aon chineál fianaise a thugtar agus duine ar a thriail. 

Tagairtí